open-index/open-wikipedia-markdown huggingface dataset:
Pärspäänjärvi

**Pärspäänjärvi** (, myös Липово, *Lipovo* ja Липовое, *Lipovoje*) on järvi Venäjällä Leningradin alueen Jaaman piirin Laukaansuun kunnassa. Se sijaitsee Kurkolanniemen pohjoisosassa. Vedeltään suolapitoinen järvi on yhteydessä Suomenlahteen *Lipovka* (ven. Липовка) -nimisen kanavan kautta. Niemimaan keskiosassa sijaitseva Valkeajärvi laskee Pärspäänjärveen pienen puron kautta. Järven pinta-ala on 5,3 neliökilometriä ja valuma-alueen laajuus 44,6 neliökilometriä.

Järven pohjoispäässä on aikaisemmin inkerinsuomalaisten asuttama Kurkulan kylä. Hävinneitä kyliä ovat länsirannalla sijainnut Vena ja etelärannalla sijainnut Peräkylä (ven. Перкале, *Perkale*). Inkerikkojen asuttama Pärspää on kauempana Suomenlahden rannalla. Alue kuuluu Kurkolanniemen rauhoitusalueeseen. Pärspäänjärven rannoilla on runsaasti ennen toista maailmansotaa rakennetun sotilastukikohdan jäänteitä. Kurkulassa toimii rajavartiosto.

## Lähteet

## Aiheesta muualla
* Pärspäänjärvi Venäjän vesistörekisterissä
Valkeajärvi (Jaaman piiri)

**Valkeajärvi** () on järvi Venäjällä Leningradin alueen Jaaman piirin Laukaansuun kunnassa. Se sijaitsee Kurkolanniemen keskiosassa. Matala ja hiekkapohjainen, vedeltään kirkas Valkeajärvi laskee Pärspäänjärveen pienen puron kautta. Järven pinta-ala on 3,2 neliökilometriä ja valuma-alueen laajuus 9,2 neliökilometriä.

Järven länsipäässä on aikoinaan sijainnut inkerikkojen asuttama Hamalan kylä. Nykyään alue kuuluu Kurkolanniemen rauhoitusalueeseen.

## Aiheesta muualla
* Valkeajärvi Venäjän vesistörekisterissä
Tamara Drewe (elokuva)

**Tamara Drewe** on vuonna 2010 ensi-iltansa saanut romanttinen komedia, jonka on ohjannut Stephen Frears.

Käsikirjoituksen elokuvaan teki Moira Buffini brittikirjailija Posy Simmondsin samannimisen sarjakuvastripin pohjalta (joka on julkaistu myös sarjakuvaromaanina).

Elokuvan ensi-esitys oli Cannesin elokuvajuhlilla toukokuussa 2010.

## Näyttelijät

## Arvioita
Iltalehden Tuomas Riskalan mukaan *Frearsin elokuva on parhaimmillaan nokkela ja särmikäs kolmiodraamafarssi. Heikoimmillaan se tuo mieleen Emmerdalen kaltaisen, kuivahkon brittiläisen maaseutusaippuasarjan*.

Nyt-liitteessä neljä kriitikkoa antoi elokuvalle pistekeskiarvon 2,3.

## Lähteet
Stuart Christie

**Stuart Christie** (10. heinäkuuta 1946 Glasgow – 15. elokuuta 2020) oli skotlantilainen anarkisti, joka tunnetaan suunnitelmastaan salamurhata Espanjan diktaattori Francisco Franco vuonna 1964. Tarkoituksena oli räjäyttää pommi Santiago Bernabeu -stadionilla, jossa Franco oli seuraamassa jalkapalloa. Christie pidätettiin ennen kuin hän ehti toteuttaa suunnitelmaa ja tuomittiin 20 vuoden vankeusrangaistukseen. Julkisen painostuksen vuoksi Christie vapautettiin jo kolme vuotta myöhemmin. 

Vapautumisensa jälkeen Christie jatkoi toimintaansa muun muassa brittiläisessä anarkistiryhmässä Angry Brigade ja oli uudelleen vankilassa 1970-luvulla. Hän pyöritti myös anarkistista kustantamoa ja toimitti lehtiä muun muassa Orkneyn saarella ja Lontoossa. Christien oma tuotanto käsittää omaelämäkerran *Granny Made me an Anarchist* sekä fiktiivisen romaanitrilogian *¡Pistoleros! The Chronicles of Farquar McHarg*, joka kertoo Espanjan sisällissodassa taistelevasta skottilaisesta anarkistista.

Christie kuoli syöpään 74-vuotiaana elokuussa 2020.

## Lähteet
Gaseeli

**Gaseeli** () on persialainen runomuoto. Siihen kuuluu kaksisäkeisiä säkeistöjä. Ensimmäisen säeparin loppusointukaava toistuu myöhemmin parillisissa säkeissä. Persian runouden hallitsevaa muotoa on käyttänyt muun muassa Hafez. Eurooppalaisessa kirjallisuudessa se oli suosittu romantiikan aikana. 

Suomessa runomuotoa on käyttänyt Otto Manninen. Ruotsissa Gustaf Frödingillä on runo nimeltään "En ghasel".

## Lähteet
Auringon kultainen kaupunki

**Auringon kultainen kaupunki** on CMX-yhtyeen 18. toukokuuta 2011 julkaistu EP ja neljäs *[[Iäti]]*-albumilta julkaistu single. Se sisältää kolme aiemmin julkaisematonta kappaletta sekä kappaleen ”Auringon kultainen kaupunki” *Iäti*-albumilta. Levyn julkaisumuoto on 12 Vinyyli-EP ja CD-EP samassa paketissa. EP:tä on julkaistu rajoitettu ja numeroitu 1000 kappaleen painos.

## Kappaleet
;A-puoli
#
#

;B-puoli
#
#

## Lähteet
*

## Aiheesta muualla
* A.W. Yrjänä esittelee CMX:n toukokuussa ilmestyvän Auringon kultainen kaupunki -EP:n uudet kappaleet. Dome.fi 20.4.2011. (Internet Archive -linkki)
*
Gabrieli Qoro

**Gabrieli Qoro** (s. 22. marraskuuta 1970 Serua) on fidžiläinen entinen yleisurheilija, joka kilpaili pikajuoksussa ja pituushypyssä. Hän osallistui olympialaisiin kerran, Barcelonassa 1992. Qoro ei päässyt kisoissa 100 metrillä ensimmäistä kierrosta pidemmälle ja karsiutui finaalista myös pituushypyssä, jossa hän sijoittui 41:seksi jättäen taakseen viisi tuloksen saanutta hyppääjää.

Qoro toiminut urheilu-uransa jälkeen HIV:n leviämisen estämiseksi.

## Lähteet
MOTOmed

**MOTOmed** on  liikuntarajoitteisen henkilön kuntoutukseen tarkoitettu restoraattori, jonka avulla mobilisoidaan raajoja esimerkiksi fysioterapian yhteydessä.  Mallista riippuen laitteella voi harjoittaa joko ala- tai yläraajoja tai molempia. Laite vahvistaa lihaksia, ylläpitää nivelliikkuuvuutta ja rentouttaa. Laitetta käyttävät esimerkiksi MS-tautia sairastavat, halvauksen saaneet, neurologiset kuntoutujat ja vuodepotilaat.  

MOTOmed-malleja ovat viva1, viva2, gracile ja letto.  Näiden variantteja on yhteensä 12 kappaletta. Kaikkia muita malleja paitsi MOTOmed lettoa käytetään istualtaan tuolista tai pyörätuolista. MOTOmed letto on suunniteltu käytettäväksi vuoteessa, makuuasennosta.

Alaraajaharjoituksessa poljetaan, kuten kuntopyörällä. Yläraajaharjoituksessa pyöritetään kampia, kuten käsipolkupyörällä. Käyttäjä voi harjoittaa raajojaan joko itse tai moottorin avustamana. Liikkeen vastusta voi säätää, sekä nopeutta muuttaa passiivisessa, moottorin avustamana tapahtuvassa harjoituksessa. Alaraajaharjoitusta voi tehdä eteen- tai taaksepäin. Mikäli laite havaitsee alaraajaharjoituksen aikana spasmin, pyörimisliikkeen suunta vaihtuu päinvastaiseksi. 

Laite mittaa nopeutta (kierrosta minuutissa), harjoituksen kestoa (itse poljettu, moottorin avustamana), matkaa (itse poljettu, moottorin avustamana) poljentatehoa (W), alaraajojen voimankäytön symmetriaa ja spastisuutta. Harjoituksen loputtua näytöltä voi lukea laitteen mittaamat arvot. Harjoitustiedot eivät ole diagnostisia arvoja. Harjoitustiedot ovat yksityiskohtaisesti seuraavat:

* Harjoituksen kesto yhteensä, josta itse poljettu ja moottorin avustamana
* Poljettu matka kilometreinä yhteensä, josta itse poljettu ja moottorin avustamana
* Spastisuusluku alussa, lopussa ja keskiarvo (esim. ~0.0 Nm)
* Suorituskykytiedot: keskiarvo ja huippu (esim. ~20 W)
* Energiankulutus: kcal / kJ
* Symmetria-analyysi: vasemman ja oikean jalan aktiivisuus prosentteina (laite mittaa symmetriaa vain alaraajaharjoituksessa)

MOTOmed-laitteita valmistaa saksalainen Reck Technik GmbH & Co. KG. Yrityksen perusti Anton Reck vuonna 1957. Aluksi yritys keskittyi maatalousteknologioiden kehittämiseen. Vuonna 1981 yritys valmisti ensimmäisen MOTOmed-laitteen. Yrityksestä on kehkeytynyt passiivi-aktiiviliiketerapialaitevalmistajien markkinajohtaja. Yrityksellä on 171 kansainvälistä yhteistyökumppania 68 maassa. Suomen maahantuoja on Kuntoväline oy.

## Katso myös

* Seisomateline

## Lähteet

## Aiheesta muualla

* Valmistajan kotisivu
* 
* Forced Exercise - effects of MOTOmed® therapy on typical motor dysfunction in Parkinson’s disease
Laukaanlahti

**Laukaanlahti** eli **Luganlahti** () on Suomenlahden etelärannalla Kurkolanniemen ja Soikkolanniemen välissä sijaitseva noin 20 kilometrin pituinen ja lähes samanlevyinen lahti. Sen syvyys vaihtelee kahdeksasta 38 metriin. Lahden pohjukkaan laskee Laukaanjoki. Muita huomattavampia jokia ovat Laukaanjoen sivuhaara Vipiä (ven. Выбья, *Vybja*), Luutsanjoki (ven. Лужица, *Lužitsa*) ja Haapalanjoki. 

Lahden kaakkoisosassa sijaitsee Laukaansuun satama. Huomattavampia rantakyliä ovat Laukaansuu ja Viistinä. Seudun kanta-asukkaita ovat vatjalaiset, inkerikot ja inkerinsuomalaiset.

## Lähteet
Nigahiga

**Nigahiga** on amerikanjapanilaisten Ryan Higan ja Sean Fujiyoshin sekä Tim Enosin ja Tarynn Nagon (tunnetaan kollektiivisesti nimellä ”The Yabo Crew”) luoma suosittu YouTube-kanava.

Huhtikuussa 2019 kanavan videoita oli katsottu yli neljä miljardia kertaa ja se oli YouTuben 80. tilatuin kanava yli 21 miljoonalla tilaajallaan.

Nigahigan tunnetuimpia videoita ovat *How to be* ja *Movies in Minutes* -sarjat sekä lyhytelokuvat *Ninja Melk* ja *Agents of Secret Stuff*. Vuonna 2015 hänen musikaalityylinen lukioteemainen video *Nice Guys* sai lähes 60 miljoonaa katsojaa.

Vuonna 2018 Nigahiga alkoi tuottaa viikoittaista Podcastia *Off the Pill*, jossa on vieraillut useita YouTuben sisällöntuottajia sekä K-pop -tähtiä.

## Lähteet

## Aiheesta muualla
* Nigahiga Youtubessa
* Nigahigan tilastoja VidStatsX.comissa 
* Nigahigan virallinen Higa TV -verkkosivusto
The Birthday Party (video)

***The Birthday Party*** on Motörheadin julkaisema livevideo vuodelta 1985. Materiaali on kuvattu yhtyeen kymmenvuotispäivillä Hammersmith Odeonissa, Lontoossa.

Juhlissa olivat paikalla kaikki Motörheadissa soittaneet siihenastiset jäsenet, jotka soittivat keikalla yhdessä yhtyeen nimikkokappaleen. Vierailevana esiintyjänä tässä esityksessä oli Phil Lynott. Motörheadin ensimmäinen rumpali Lucas Fox soitti kitaraa, koska yhtye ei saanut mahtumaan lavalle tarpeeksi montaa rumpusettiä. Lucasin kitara ei pitänyt olla kytkettynä vahvistimeen, mutta se oli, kun taas Brian Robertsonin kitara ei ollut. Juhlissa olivat myös Girlschool ja Wendy O. Williams, joka esitti yhtyeen kanssa kappaleen No Class.

Yhtyeen toiveiden vastaisesti Motörheadin silloinen manageri julkaisi keikan vuonna 1990 myös samannimisenä levynä. Lemmy oli sitä mieltä että levy olisi rahastuskeino, ja vähentäisi videon myyntiä. Keikka ei myöskään ollut hänen mielestään riittävän hyvä julkaistavaksi livealbumina.

## Esitykset
# "Iron Fist"
# "Stay Clean"
# "The Hammer"
# "Metropolis"
# "Mean Machine"
# "On the Road"
# "Killed by Death"
# "Ace of Spades"
# "Steal Your Face"
# "Nothing up my Sleeve" 
# "We are the Road Crew"
# "Bite the Bullet" 
# "The Chase is Better than the Catch"
# "No Class"
# "Overkill"
# "Bomber"
# "Motorhead"

## Henkilöt

### Yhtye
* Lemmy - bassokitara, laulu
* Phil Campbell - kitara
* Würzel - kitara
* Pete Gill - rummut

**Vierailijat**
* Fast Eddie Clarke - kitara
* Brian Robertson - kitara
* Larry Wallis - kitara
* Philthy Animal Taylor - rummut
* Lucas Fox - kitara
* Phil Lynott - bassokitara
* Wendy O. Williams - laulu
Jukka Vehviläinen

**Jukka Vehviläinen** (1. toukokuuta 1981 – 6. kesäkuuta 2021) oli suomalainen lentopalloilija ja valmentaja, joka pelasi Hurrikaani-Loimaassa. Hän pelasi uransa loppupuolella myös Loimaan Jankon joukkueessa 1-sarjaa. Vehviläinen oli luokanopettaja alakoulussa.

Vehviläinen kuoli 40-vuotiaana moottoripyörän ja auton kolarissa Salossa kesäkuussa 2021.

## Lähteet
Tippu Tip

**Tippu Tip** tai **Tippu Tib** (oikealta nimeltään **Hamad bin Muhammad bin Juma bin Rajab el Murjebi**, ; n. 1838 – 14. kesäkuuta 1905) oli afrikkalais-arabialainen orjakauppias. Hän rakensi mahtavan kauppaverkoston Itä-Afrikkaan. Tippu Tip kävi kauppaa myös muilla artikkeleilla ja omisti suuria plantaaseja Sansibarissa, jonka sulttaanin suojeluksessa hän oli.

## Elämäkerta
Tippu Tip syntyi lähellä Sansibaria vuoden 1840 paikkeilla. Hänen äitinsä Bint Habib bin Bashir oli Masqatin arabeja ja isänsä Mohammed ben Juma rikas ja vaikutusvaltainen swahilikauppias, jonka poliittiset kytkökset ulottuivat nykyisen Tansanian mannermaalle saakka. Tippu Tip itse alkoi osallistua isänsä kauppatoimintaan jo 12-vuotiaana. 20-vuotiaana hän puolestaan lähti omille kaupparetkilleen, jotka ulottuivat Tanganjikajärven etelärannikolle. Hän matkusti myös mahdollisesti Kongongin alueelle jo ennen 1860-lukua. Kauppamatkat sujuivat yleensä rauhallisesti, mutta Tippu Tip oli valmis ajamaan etujaan myös väkivaltaisesti. Hänen lempinimensä Tippu Tip tuleekin hänen aseidensa pitämästä äänestä, ”tip-tip”.

Saavutettuaan mainetta kauppatoiminnallaan Tippu Tip alkoi saada tukea Tarya Topanilta, joka johti rikkaita intialaisia sijoittajia Sansibarissa. Vuonna 1870 Tippu Tip lähti matkalle Kongoon, jossa hänen vaikutusvaltansa kasvoi kauppiaasta paikalliseksi hallitsijaksi. Kasongosta tuli vuonna 1875 hänen toimintansa keskus. Sieltä käsin hän hallitsi alaisiaan, jotka kuljettivat norsunluuta hänelle ja suoraan Tarya Topanille Sansibariin. Norsunluuta saatiin paitsi kaupalla ja metsästyksellä, myös hyökkäämällä paikallisiin kyliin ja ottamalla norsunluuta pantiksi. Norsunluun kuljettamiseen käytettiin orjia.

Tippu Tipin hallitsema Kasongo alkoi saada valtion piirteitä. Henry Morton Stanleyn saapuessa alueelle lokakuussa 1876 Tippu Tip antoi tämän käyttöön joukkojaan, joiden avulla tämä pääsi matkaamaan alavirtaan Lualabajokea. Tippu Tip hyötyi siitä siten, että hänen vaikutusvaltansa levisi retkikunnan mukana pohjoiseen. Hän asetti paikallisten johtoon päälliköitä, piti yllä teitä, sääteli norsunmetsästystä ja tuki islamin levitystä. Vuonna 1882 käydessään Sansibarissa hän suostui hallitsemaan alueitaan Sansibarin sulttaanin edustajana.

Tippu Tipin johtamat swahilikauppiaat päätyivät lopulta yhteenottoihin eurooppalaisten kilpailijoidensa kanssa. Swahilit voittivat nämä Boyomaputouksella käydyssä taistelussa vuonna 1886, mutta Tippu Tip piti kuitenkin eurooppalaisten voittamista kokonaan mahdottomana. Hän liittoutuikin Stanleyn välityksellä Kongon vapaavaltion kanssa, ja hänestä tuli Boyomaputouksien alueen kuvernööri Leopold II:n alaisuudessa. Leopold II:ta alettiin kuitenkin painostaa hylkäämään orjakauppiasliittolaisensa. Belgialaiset kävivätkin sotaan ”arabi”-kauppiaita vastaan vuosina 1892–1895. Belgialaiset valtasivat Tippu Tipin hallitsemat alueet, ja sodan uhreihin kuului muiden mukana Tippu Tipin poika Sefu. Tippu Tip asui sittemmin Sansibarissa, jossa hän kirjoitti muistelmansa. Hän kuoli malariaan vuonna 1905.

## Kirjallisuutta
*

## Lähteet
1916 Live...Everything Louder than Everything Else

**1916 Live...Everything Louder than Everything Else** on Motörheadin livevideo vuodelta 1991. Video on kuvattu yhtyeen keikalta Münchenissä Saksassa. Se sisältää esiintymisen lisäksi haastatteluja ja muuta videomateriaalia yhtyeestä. Suurin osa materiaalista on mustavalkoista, mutta osassa on värikuvaa tai ainakin värillisiä kohtia.

## Kappaleet
# ”Traitor”
# ”No Voices in the Sky”
# ”Metropolis”
# ”I’m So Bad (Baby I Don’t Care)”
# ”Going to Brazil”
# ”Just ’Cos You Got the Power”
# ”Angel City”
# ”Love Me Forever”
# ”R.A.M.O.N.E.S.”
# ”Orgasmatron”
# ”Killed by Death”
# ”Ace of Spades”

## Henkilöt
* Lemmy – bassokitara, laulu
* Wizzö – kitara
* Würzel – kitara
* Philty Animal Taylor – rummut
Ukrainan koripallon superliiga

**Ukrainan koripallon superliiga** on Ukrainan korkein koripallosarja. 

## Joukkueet kaudella 2025–2026

## Mestarit

* 1991–1992: Budivelnyk Kiova
* 1992–1993: Budivelnyk Kiova
* 1993–1994: Budivelnyk Kiova
* 1994–1995: Budivelnyk Kiova
* 1995–1996: Budivelnyk Kiova
* 1996–1997: Budivelnyk Kiova
* 1997–1998: Bipa-Moda Odesa
* 1998–1999: Bipa-Moda Odesa
* 1999–2000: BC Kiova
* 2000–2001: MBC Odesa

* 2001–2002: MBC Odesa
* 2002–2003: Azovmash Mariupol
* 2003–2004: Azovmash Mariupol
* 2004–2005: BC Kiova
* 2005–2006: Azovmash Mariupol
* 2006–2007: Azovmash Mariupol
* 2007–2008: Azovmash Mariupol
* 2008–2009: Azovmash Mariupol
* 2009–2010: Azovmash Mariupol

## Aiheesta muualla
* Virallinen kotisivu
Värikalibrointi

**Värikalibrointi** tarkoittaa sitä, että kalibroidulla näytöllä esitetään testivärejä, joita mittalaite sitten mittaa ja näin selvittää, onko värien esittämisessä virheitä ja mitkä ovat rajat valoisuuksien ja värien toteuttamisessa. Samaan tiedostoon tallennetaan myös kalibroinnin yhteydessä valitut arvot gammakorjauksen ohella.

Kalibroinnilla tuotetun näyttöprofiilin avulla haluttu voidaan muuttaa näytön RGB-väriksi, jolloin se voidaan esittää ruudulla sellaisena kuin pitäisikin olla. 

Kalibroinnin avulla saadulla profiililla voidaan kompensoida näytön puutteellisia ominaisuuksia - esimerkiksi nestekidenäyttö ei osaa näyttää mustan tumminta sävyä. Profiilin avulla kyseistä näyttöä käyttävä henkilö saa selville, miksei näyttö toista väriä. Käyttäjälle voidaan kertoa, että kuvassa on mustempaakin mutta se ei näy, ja käyttäjä voi säätää muita mustan sävyjä jyrkän sävyportaikon välttämiseksi.

## Katso myös
*pikseli
*värinhallinta
* ICC-profiili

## Aiheesta muualla
* Display calibration 
* Color Calibration is Essential for Creating Digital Imagery 
*http://www.pikseli.fi/?id=360
Azovmaš Mariupol

**Azovmaš Mariupol** () on ukrainalainen koripalloseura Mariupolista.

## Historia
Seuran toiminta alkoi vuonna 1990 ja se rekisteröitiin elokuussa 1991. Kaudella 1998–1999 seura pelasi ensimmäistä kertaa Superliigassa. Vuonna 2002 Azovmaš voitti ensimmäistä kertaa Ukrainan cupin. Kaudella 2002–2003 Azovmaš voitti ensimmäisen Ukrainan mestaruutensa. Kaudella 2006–2007 seura eteni FIBA EuroCupissa loppuotteluun asti, jonka se hävisi Akasvayu Gironalle. Vuosina 2006–2010 Azovmaš voitti maansa mestaruuden viisi kertaa perättäin.

## Lähteet

## Aiheesta muualla
*Virallinen kotisivu
Bastian Kaltenböck

**Bastian Kaltenböck** (s. 23. heinäkuuta 1983 Hallein, Itävalta) on itävaltalainen mäkihyppääjä ja yhdistetyn urheilija.

Kaltenböck kilpaili ensimmäisen kerran mäkihypyn Continental Cupissa tammikuussa 2002 sijoittumalla 30:nneksi. Ensimmäisen voittonsa hän saavutti saman vuoden joulukuussa Sveitsin St. Moritzissa. Hän on uransa aikana voittanut yksitoista Continental Cupin kisaa ja sijoittunut parhaimmillaan kokonaistilastoissa toiseksi kaudella 2007–2008. Kaltenböck hyppäsi ensimmäisen maailmancupin osakilpailunsa Innsbruckissa tammikuussa 2003. Hänen paras sijoituksensa maailmancupin osakilpailussa on 19. 

Vuoden 2007 Universiadeissa Italiassa Kaltenböck saavutti joukkuemäen kultaa yhdessä Manuel Fettnerin ja Florian Lieglin kanssa. Vuonna 2009 Kiinassa järjestetyissä Universiadeissa hän voitti joukkuemäen hopeaa ja sai henkilökohtaisessa normaalimäen kilpailussa pronssia.

Syksyllä 2009 Kaltenböck sai kantapäähänsä tulehduksen. Tulehduksesta johtuvan kivun vuoksi harjoittelu oli mahdotonta, ja Kaltenböck oli harjoittelutauolla joulukuuhun 2009 asti. Helmikuussa 2010 Kaltenböck oli koehyppääjänä Vancouverin olympialaisissa ja lopetti mäkihyppyuransa olympialaisten jälkeen. 

## Lähteet
Pulu (täsmennyssivu)

**Pulu** voi tarkoittaa ainakin seuraavia:

*pulu eli kesykyyhky, lintulaji
**[[Pulu (albumi)|Pulu]]*, Ismo Alanko Säätiö -yhtyeen albumi
*Pulu, Assyrian kuningas Tiglatpileser III:n Babylonian hallitsijana käyttämä hallitsijanimi
*Pulu Puupää, hahmo Pekka Puupää -sarjakuvassa.
Elämäni seinäruusuna (elokuva)

**Elämäni seinäruusuna** (*The Perks of Being a Wallflower*) on vuonna 2012 ensi-iltansa saanut yhdysvaltalainen romanttinen draamaelokuva, jonka on käsikirjoittanut ja ohjannut Stephen Chbosky. Elokuva perustuu hänen samannimiseen romaaniinsa vuodelta 1999. Sen pääosissa esiintyvät Logan Lerman, Emma Watson ja Ezra Miller. Sivuhahmoja esittävät muun muassa Mae Whitman, Kate Walsh, Dylan McDermott, Melanie Lynskey, Nina Dobrev, Johnny Simmons, Joan Cusack ja Paul Rudd. Elokuvan tuotti Mr. Mudd -tuotantoyhtiön John Malkovich yhdessä Lianne Halfonin ja Russell Smithin kanssa. 

*Elämäni seinäruusuna* sai ensi-iltansa Toronton elokuvajuhlilla 8. syyskuuta 2012. Yhdysvalloissa se saapui elokuvateattereihin 21. syyskuuta 2012. Suomessa elokuvaa ei esitetty teattereissa vaan se julkaistiin suoraan DVD:llä helmikuussa 2013.

## Rooleissa

## Lähteet

## Aiheesta muualla
*
*
*
*
*
*
Hymne à l’amour

**Hymne à l’amour**, (suom. 'Hymni rakkaudelle') on ranskalainen laulu vuodelta 1949. Sen sävelsi Marguerite Monnot ja sanoitti Edith Piaf. Piaf lauloi tämän laulun ensimmäisen kerran New Yorkissa 14. syyskuuta 1949. Englanniksi kappale tunnetaan nimellä *If You Love Me (Really Love Me)*, jonka on levyttänyt muun muassa Vera Lynn, Kay Starr ja Shirley Bassey.

Suomeksi kappaleen on levyttänyt ainakin Irmeli Mäkelä, Vera Telenius, Ragni Malmsten, Lea Laven, Anneli Sari ja Susanna Haavisto. Harmonikkaesityksenä sen ovat levyttäneet Erkki Friman, Unto Jutila ja Esko Könönen.
Luettelo raviurheilutermeistä

Tämä on luettelo **[[raviurheilu]]un** liittyvistä erikoistermeistä.

***hep**: hylätty epäpuhtaan (laukan- tai peitsintapaisen) ravin vuoksi
***hkä**: hylätty kävelemisen vuoksi
***hrp**: hylätty radalta poistumisen vuoksi
***huippujuoksija**: suomenhevonen, jonka ennätys kilometrille laskettuna on alle 1:35,0.
***[[kuninkuusravit]]**: suomenhevosten vuosittainen mestaruusajo 4-vuotiaille tai vanhemmille kantakirjaoriille ja -tammoille.
***kutsukilpailu**: korkeatasoinen kilpailu, johon osallistujat kutsutaan erikseen.
***[[kylmäverinen]]**: raskas ja voimakas hevostyyppi; raviurheilussa kylmäverisille järjestetään erillisiä kilpailuita, jotka ovat Ruotsissa ja Norjassa avoimia ruotsalais-norjalaiselle kylmäveriravurirodulle, Suomessa myös suomenhevosille.
***lainaohjastaja**: raviohjastaja, joka ei valmenna itse, vaan ohjastaa pelkästään muiden valmentamia hevosia
***[[laukka]]**: hevosen kolme- tai nelitahtinen askellaji. Ravikilpailussa hevonen hylätään, jos se laukkaa liian usein (hll), liian pitkän matkan (hpl), saa etua laukkaamisesta (hel), tai saapuu maaliin laukaten (hml). Ohjastajan on pidätettävä laukkaavaa hevosta ja ohjattava sitä radan sivuun pois muiden tieltä kunnes se alkaa taas ravata. Laukkaaminen voi johtua muun muassa hevosen liiasta väsymisestä, pelästymisestä, kivusta tai tasapainon horjahtamisesta.
***[[lämminveriravuri|lämminverinen]]**: kevyt ja nopea hevostyyppi; raviurheilussa tarkoitetaan vain erityisesti ravureiksi jalostettuja rotuja.
***[[peitsari]]**, **peitsata**: peitsi, raviurheilun ulkopuolella passi, on hevosen ravinkaltainen kaksitahtinen askellaji, jossa saman puolen jalat liikkuvat yhtä aikaa. Peitsarit ovat ravureita jonkin verran nopeampia ja erityisten peitsarinvaljaiden ansiosta laukkaavat huomattavasti harvemmin. Peitsauskilpailuita järjestetään Yhdysvalloissa ravikilpailuita huomattavasti enemmän.
***[[suomenhevonen]]**: suomalainen keskiraskas hevosrotu, jota käytetään nykyään useimmiten ravurina.
***[[superjuoksija]]**: suomenhevonen, jonka ennätys kilometrille laskettuna on alle 1:20,0.
***suurjuoksija**: suomenhevonen, jonka ennätys kilometrille laskettuna on alle 1:40,0.
***[[Suurkilpailu (raviurheilu)|suurkilpailu]]**: korkeatasoinen kilpailu, jonka ensimmäinen palkinto on Suomessa vähintään 10 000 euroa.
***tasoitusajo**: kilpailu, jossa määrättyä tasoa menestyneemmät hevoset juoksevat pidemmän matkan. Tasoitus määräytyy yleensä voittosumman, joskus ennätyksen mukaan.
***tähtijuoksija**: suomenhevonen, jonka ennätys kilometrille laskettuna on alle 1:30,0.
***valiojuoksija**: suomenhevonen, jonka ennätys kilometrille laskettuna on alle 1:25,0 tai lämminveriravuri, jonka ennätys alle 1:20,0.

## Lähteet
Abdullah Ali

**Abdullah Ali** (ent. *Alejeff*, Алеев; 9. joulukuuta 1925 Helsinki – 23. maaliskuuta 2011 Helsinki) oli tataaritaustainen suomalainen liikemies, joka toimi vuosikymmeniä perustamansa turkisliikkeen toimitusjohtajana. Ali kuului tataariyhteisön Islam-seurakunnan johtoon. Hänelle myönnettiin Suomen Leijonan I luokan ritarimerkki.

## Elämä ja ura
Abdullah Abdul-Kayuminpoika Ali valmistui vuonna 1947 diplomimerkonomiksi ja opiskeli sen jälkeen kaupallisia aineita Lontoossa. Vuonna 1949 hän perusti Turkis Oy N. Alin ja oli sen toimitusjohtaja vuoteen 2001. Mattojen maahantuontia varten hän perusti Oy Mattokomppania Ab:n. 

Ali toimi Islam-seurakunnan puheenjohtajana 1982–1988 ja oli sen kunniapuheenjohtaja vuodesta 1995. Seurakunnan hallituksessa hän oli 1950-luvulta alkaen ja vastasi isännöitsijänä sen omaisuudesta. Hän vastasi rakennuttajan tehtävissä seurakunnan Islam-talon rakentamisesta vuonna 1960. Hän oli myös tataarien jalkapalloseuran Yolduzin puheenjohtaja. Ali teki Mekkaan kaksi pyhiinvaellusmatkaa, vuosina 1968 ja 1975.

Vuonna 1977 Alille myönnettiin tammenlehvätunnus, jatkosodan muistomitali ja rannikkojoukkojen muistoristi sekä Suomen Leijonan I luokan ritarimerkki.

Abdullah Alin puoliso oli Ölken Baibulat (vih. 1957). Heidän lapset ovat Atik, Akif ja Suzan.

## Muuta
Nimi on tataarin kirjakielellä Габдулла Гали; *Ğabdulla Ğali,* arabialaisella kirjaimistolla  عبدالله على (İske imlâ). Sukunimi alun perin venäjän kyrillisestä Алеев (Alejeff, *Alejev*)*.* 

## Lähteet
Copa América 1987

**Copa América 1987** oli järjestyksessään 33. Copa América, Etelä-Amerikan jalkapallon mestaruusturnaus. Turnaus pelattiin Argentiinassa 27. kesäkuuta – 12. heinäkuuta 1987. Turnauksen voitti Uruguay, toiseksi sijoittui Chile ja kolmanneksi Kolumbia.

## Peliareenat

## Alkulohkot
Uruguay eteni suoraan pudotuspeleihin hallitsevana mestarina.

### Lohko A

----

----

### Lohko B

----

----

### Lohko C

----

----

## Mitaliottelut

### Välierät

----

### Pronssiottelu

### Loppuottelu

## Lähteet
Merja Pöyhönen

**Merja Pöyhönen** (s. 1980 Helsinki) on suomalainen nukketeatteriohjaaja ja näyttelijä. 

Pöyhönen valmistui Turun taideakatemian nukketeatterilinjalta vuonna 2005. Oltuaan kaksi vuotta näyttelijäkiinnityksellä tamperelaisessa teatteri Mukamaksessa Pöyhönen opiskeli vuoden fyysistä teatteria Pariisissa École Internationale de Théâtre Jacques Lecoqissa ja siirtyi sitten freelancer-nukketeatteritaiteilijaksi Turkuun. Työstään Pöyhönen on palkittu kaksi kertaa Valtakunnallisen nukketeatterikilpailun pääpalkinnoilla (Kullervo 2005, Kiiltokuva ja Yhteenveto planeettojen välisistä etäisyyksistä 2010) ja vuonna 2011 hänet palkittiin Kritiikin Kannuksilla erityismainintana Turussa helmikuussa 2011 ensi-iltansa saanut aikuisten nukketeatteriesitys *John-Eleanor*.

## Lähteet
Copa América 1989

**Copa América 1989** oli järjestyksessään 34. Copa América, Etelä-Amerikan jalkapallon mestaruusturnaus. Turnaus pelattiin Brasiliassa 1. – 16. kesäkuuta 1989. Turnauksen voitti Brasilia, toiseksi sijoittui Uruguay ja kolmanneksi Argentiina.

## Peliareenat

## Ottelut

### Lohko A

----

----

----

----

----

----

----

----

----

### Lohko B

----

----

----

----

----

----

----

----

----

### Jatkolohko

----

----

----

----

----

## Lähteet
Estadio Diego Armando Maradona

**Estadio Diego Armando Maradona** (entinen nimi **Estadio Argentinos Juniors**) on jalkapallostadion Buenos Airesin kaupungissa Argentiinassa. Vuonna 1940 avattu stadion on Argentinos Juniorsin kotikenttä ja se on nimetty jalkapalloilija Diego Maradonan mukaan, joka pelasi seurassa 1976–1981.

## Lähteet
This Is Happening

**This Is Happening** on LCD Soundsystemin kolmas studioalbumi. Kappaleista ”Drunk Girls” ja ”I Can Change” julkaistiin singlet. Albumi nousi Suomen virallisen listan sijalle 41.

Rolling Stone -musiikkilehti valitsi albumin vuoden 2010 parhaiden albumien listalla sijalle 10.

## Kappaleet
* Kaikki sanoitukset kirjoittanut James Murphy sekä kaikki kappaleet säveltänyt LCD Soundsystem.
# 
# 
# 
# 
# 
# 
# 
# 
# 

### iTunesin julkaisun lisäkappaleet
# 
# 

## Kokoonpano
* James Murphy &ndash; syntetisaattori, kitara, bassokitara, taputus, Wurlitzer-sähköpiano, piano, tamburiini, rummut, laulu, kellopeli, lehmänkello, elektroniset rummut, Omnichord-syntetisaattori, vokooderi ja kosketinsoittimet
* Gavin Russom &ndash; syntetisaattori, laulu
* Pat Mahoney &ndash; laulu, rummut
* Nancy Whang &ndash; laulu
* Al Doyle &ndash; kitara ja syntetisaattori
* Tyler Pope &ndash; bassokitara
* Matt Thornley &ndash; sormien napsutus

## Arvostelut
* Allmusic: 
* Entertainment Weekly: A
* Metacritic: 84/100
* Pitchfork Media: 9.2/10
* Rolling Stone: 
* Soundi: 

## Lähteet
PlayStation Network -katkos

**Playstation Network -katkos 2011** oli pitkäaikainen katkos Sonyn PlayStation Networkissa ja Qriocity-palvelussa ympäri maailman, joka aiheutui ulkoisesta tunkeutumisesta järjestelmään. Ongelmat alkoivat järjestelmässä 17. huhtikuuta 2011 ja 20. huhtikuuta 2011 PlayStation Network sulkeutui. 14. toukokuuta 2011 julkaistujen päivitysten jälkeen PlayStation Network -käyttäjiltä vaadittiin salasanan vaihtamista, ja pian palvelu oli jälleen toiminnassa. Tapahtuma oli yksi internetin historian suurimmista tietovuodoista.

Korvaukseksi pitkäaikaisesta katkoksesta Sony tarjosi PlayStation Network -käyttäjille ilmaisen ”Welcome Back” -paketin, johon kuului määräaikainen PlayStation Plus -jäsenyys ja kaksi ladattavaa peliä viiden pelin valikoimasta.

## Lähteet
Chisato Okai

**Chisato Okai** (, s. 21. kesäkuuta 1994, Saitaman prefektuuri) on japanilainen poplaulaja ja idoli. Hänet valittiin kahdeksanvuotiaana vuonna 2002 Hello! Projectiin kuuluvaan Hello! Project Kids -yhtyeeseen ja myöhemmin vuonna 2005 perustettuun Cute-yhtyeeseen.

## Lähteet
Kalle Ylitalo

**Kalle Eemeli Ylitalo-James** (s. 1983) on suomalainen MM-tason penkkipunnertaja ja näyttelijä. Vuonna 2010 Ylitalo punnersi 320 kilogrammaa, tullen pronssisijalle WPC-liiton maailmanmestaruuskisoissa. Hän on myös esiintynyt elokuvassa Vares – Pahan suudelma ja näytellyt teatteriesityksissä, sekä musiikkivideoissa.

## Lähteet
Alexandre Burrows

**Alexandre Ménard-Burrows** (s. 11. huhtikuuta 1981 Pincourt, Quebec, Kanada) on pelaajauransa lopettanut kanadanranskalainen jääkiekkoilija, pelipaikaltaan laitahyökkääjä. Hän edusti NHL-urallaan Vancouver Canucksia ja Ottawa Senatorsia. 

## Ura
Burrows aloitti uransa QMJHL-junioriliigassa Shawinigan Cataractesissa, jossa hän pelasi kaksi kautta ja teki jälkimmäisellä 64 ottelussa tehot 35+35=70. Vaaramattomana pelaajana Burrows siirtyi ECHL-seura Greenville Grrrowliin kaudella 2002–2003. Hän siirtyi kesken kauden Baton Rouge Kingfishiin. Kaudella 2003–2004 hän pelasi Columbia Infernossa ja myös kaksi ottelua AHL:ssä Manitoba Moosessa. Myös seuraava kausi meni samojen seurojen välillä.

Marraskuussa 2005 Burrows sai kahden vuoden sopimuksen Vancouver Canucksin farmiseura Manitoba Moosen kanssa. Hän osallistui Canucksin harjoitusleirille, mutta ei saanut paikkaa joukkueessa ja aloitti kauden AHL:ssä. Burrows kutsuttiin tammikuussa 2006 NHL:ään ja hän teki ensimmäisen maalinsa Toronto Maple Leafsia vastaan. Hän teki kaudella 12 tehopistettä 43 ottelussa tulokaskaudellaan. Burrows pelasi koko kauden  Canucksissa ja tappoi alivoimaa. Hän ei kuitenkaan pärjännyt tehopisteiden muodossa ja teki 81 ottelussa vain yhdeksän tehopistettä. Kaudella  Burrows muodosti toimivan kaksikon Ryan Keslerin kanssa kolmosketjussa, joka pelasi vastustajien ykkösketjua vastaan. Hän teki kaudella 31 pistettä.

Kauden  Burrows aloitti jälleen Keslerin vierellä, mutta Canucksin päävalmentaja Alain Vigneault erotti parivaljakon ja siirti Burrowsin ykkösketjuun Danielin ja Henrik Sedinin viereen. Pian tämän jälkeen Burrows teki seuran kanssa nelivuotisen ja 8 miljoonan dollarin jatkosopimuksen helmikuussa 2009. Hän teki kaudella 28 maalia ja 51 tehopistettä. Pudotuspelien ensimmäisellä kierroksella hän teki jatkoajalla ratkaisuosuman St. Louis Bluesia vastaan sarjan ratkaisseessa ottelussa.

Kaudella  Canucks voitti NHL:än runkosarjan ja pudotuspeleissä ensimmäisellä kierroksella Burrows teki ratkaisevassa seitsemännen pelin jatkoajalla maalin Chicago Blackhawksia vastaan. Canucks eteni aina finaaleihin asti ja oli lopulta voiton päässä Stanley Cupista, kun Boston Bruins vei ratkaisevan seitsemännen pelin ja juhli mestaruutta.

Kausi  jäi Burrowsin viimeiseksi. Hän ilmoitti lopettavansa pelaajauransa ja siirtyvänsä valmentajaksi QMJHL-juniorisarjaan.

Maajoukkuetasolla hän pelasi MM-kisat Kanadan joukkueessa 2012 ja 2016.

## Tilastot

## Lähteet
*

### Viitteet

## Aiheesta muualla
Tappa

**Tappa** (ټپه) eli **landey** on erityisesti Afganistanin pataanien paštunkielistä runoutta, joka muodostuu säeparista. Ensimmäisessä säkeessä on yhdeksän tavua, toisessa kolmetoista. Monet runot ovat peräisin tuhansien vuosien takaa ja ilmentävät siten pataanien historiaa. 

## Lähteet

## Aiheesta muualla
*Learn Pashto language
Ammunnan maailmanmestaruuskilpailut 1912

**Vuoden 1912 ammunnan maailmanmestaruuskilpailut** järjestettiin Bayonne Biarritzissa. Kilpailut olivat kuudennettoista maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kiväärillä ammuttiin jostakin syystä 271 metrin matkalta, joten tulokset eivät ole ennätyskelpoisia.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Haminan kaupunginvaltuusto

**Haminan kaupunginvaltuusto** on Haminan kaupungin ylintä hallintoa toteuttava elin. Haminan valtuustossa on 37 valtuutettua.

Vehkalahden kunnan liittyessä Haminaan vuonna 2003 Haminassa oli vuosina 2003–2004 yhdistetty 70-jäseninen valtuusto. Vuoden 2004 kunnallisvaaleissa valittiin yhdistymissopimuksessa mainittu, kuntalain määrityksistä poikkeava 47-jäseninen valtuusto. Vuoden 2008 kunnallisvaaleissa valittiin kuntalain mukainen 43-jäseninen valtuusto. Vuoden 2025 kuntavaaleissa valittiin 37 jäsentä.

## Paikkajako ja äänestysaktiivisuus vaaleittain

## Lähteet
Tyttö joka kävi intin

**Tyttö joka kävi intin** (alkuperäiseltä nimeltä *Private Benjamin*) on yhdysvaltalainen vuonna 1980 valmistunut elokuva, jonka ohjasi Howard Zieff. Elokuvan pääosassa  on Goldie Hawn. Elokuva oli yksi vuoden 1980 taloudellisesti menestyneimmistä elokuvista. Se sai kolme Oscar-ehdokkuutta, mukaan lukien Paras naispääosa.

## Juoni
Elokuva kertoo Judy Benjaminista (Goldie Hawn), joka liittyy armeijaan aviomiehensä kuoltua yllättäen heidän hääyönsä aikana. Tajutessaan ettei armeija olekaan niin hohdokasta, kuin ovela kersantti Jim Ballard (Harry Dean Stanton) on väittänyt, Benjamin haluaa lopettaa. Kaikesta huolimatta hän lopulta jatkaa palvelustaan. Lopulta hänet ylennetään.

Palveluksensa edetessä Benjamin tapaa ranskalaisen lääkärin Henri Tremontin (Armand Assante) ja päättää jättää armeijan hänen takiaan. Häiden lähestyessä Benjamin huomaa Tremontin halun hallita hänen elämäänsä. Lisäksi paljastuu, että Tremont on vielä rakastunut entiseen tyttöystäväänsä ja hänellä on suhde pariskunnan siivojan kanssa. Tuolloin Benjamin tajuaa, ettei hän tarvitse miestä pärjätäkseen ja karkaa omista häistään.

## Näyttelijöitä

## Lähteet

## Aiheesta muualla
*
Elysian Fields

**Elysian Fields** on yhdysvaltalainen vaihtoehtorock-yhtye Brooklynista, New Yorkista. Jennifer Charles ja Oren Bloedow perustivat yhtyeen vuonna 1995. Heidän musiikkiaan on kuvailtu välillä termillä "rock noir". 

## Diskografia

* *EP* (1995)
* *Bleed Your Cedar* (1996)
* *Queen of the Meadow* (2000)
* *Bend Your Mind EP* (2000)
* *Dreams That Breathe Your Name* (2003)
* *Bum Raps and Love Taps* (2005)
* *The Afterlife* (2009)

## Lähteet
The Best of Motörhead

**The Best of Motörhead** on Motörheadin julkaisema DVD vuodelta 2002. Se on kokoelma yhtyeen videoista neljän vuoden ajalta. Suurin osa videoista on kuvattu yhtyeen soittaessa playbackina lavalla.

## Kappaleet
# "Overkill"
# "Stay Clean"
# "No Class"
# "Capricorn"
# "Bomber"
# "Poison"
# "Dead Men Tell No Tales"
# "Ace of Spades"
# "The Chase Is Better Than The Catch"
# "Iron Fist" 
# "Shine"
# "One Track Mind" 
# "I Got Mine"
# "Killed by Death"

## Henkilöt
* Lemmy - bassokitara, laulu
* Fast Eddie Clarke - kitara
* Philthy Animal Taylor - rummut
* Brian Robertson - kitara
* Phil Campbell - kitara
* Würzel - kitara
* Pete Gill - rummut
Jussi Arhinmäki

**Jussi "Käkkis" Arhinmäki** on suomalainen dokumenttielokuvien tekijä. Hän on tehnyt kuvaajana yhteistyötä John Hakalaxin kanssa.

Arhinmäen vuonna 2011 valmistunut puolituntinen dokumentti *Pohjolan painajainen* seuraa ammattilaisnyrkkeilijä Robert Heleniuksen elämää vuoden ajan. Arhinmäen Somalian merirosvoista kuvaamaa materiaalia on esitetty yhdysvaltalaisella ABC-tv-kanavalla.

Arhinmäen veli on vasemmistoliiton poliitikko Paavo Arhinmäki.

## Filmografia
* 2003 Sub Marine (TV-sarja, dokumentti)
* 2004 Riot-On! (dokumentti)
* 2005 Reflektioner i ett torn (TV-dokumentti, lyhyt)
* 2006 The Dark Side of Porn (TV-sarja, dokumentti)
* 2006 Hunting Emmanuelle
* 2006 Tre år av melankoli – dokumentti Petra Lindholmista (TV, lyhyt)
* 2006 Pyromania (TV-dokumentti)
* 2007 Reklampsykos av 3e graden (lyhyt)
* 2007 Manhattan Rendez-vous (dokumentti, lyhyt)
* 2008 Tappra gossar (dokumentti, lyhyt)
* 2008 Rhyme and Nonsense (dokumentti, lyhyt)
* 2009 Loppu hyvin, kaikki hyvin? (dokumentti, lyhyt)
* 2009 Olipa kerran (dokumentti, lyhyt)
* 2009 I Draw, Therefore I Am (dokumentti)
* 2010 Matti Nykänen - omin sanoin (dokumentti)
* Kinbaku (dokumentti, lyhyt)
* 2011 Pohjolan painajainen

## Lähteet

## Aiheesta muualla
*
*
Sosiaali- ja terveydenhuollon tuotevalvontakeskus

**Sosiaali- ja terveydenhuollon tuotevalvontakeskus** (lyhenne **STTV**) oli sosiaali- ja terveysministeriön hallinnonalalla toiminut viranomainen.  1. tammikuuta 2009 STTV ja Terveydenhuollon oikeusturvakeskus (lyhenne TEO) yhdistyivät muodostaen uuden Sosiaali- ja terveysalan lupa- ja valvontaviraston (lyhenne Valvira).

## Lähteet

## Aiheesta muualla
*Valvira
RN Leonardo da Vinci (1911)

**RN Leonardo da Vinci** () oli Regia Marinan eli Italian kuninkaallisen laivaston vuonna 1914 valmistunut Conte di Cavour -luokan taistelulaiva ensimmäisessä maailmansodassa. Se ei kuitenkaan osallistunut sotatoimiin ja tuhoutui räjähdyksessä 2. elokuuta 1916.

## Valmistus

Alus tilattiin Genovasta Cantieri navali Oderolta, missä köli laskettiin 18. heinäkuuta 1910. Alus laskettiin vesille 14. lokakuuta 1911 ja liitettiin laivastoon 17. toukokuuta 1914.

## Palvelus
Alus ei osallistunut ensimmäisessä maailmansodassa sotatoimiin. Siihen kuormattiin Tarantossa Mar Piccolossa 2. elokuuta 1916 ammuksia seuraavaksi päiväksi suunniteltuja ammuntoja varten. Seuraavana yönä noin kello 23 tapahtui aluksen takaosassa räjähdys, joka sai aikaan hallitsemattoman tulipalon. Vaikka ammusvarastot täytettiin vedellä, alus räjähti ja sen jälkeen kaatui upoten matalaan veteen. Onnettomuudessa sai surmansa 21 aluksen 34 upseerista ja 227 miehistönjäsentä.

Sotaoikeus ei päässyt yksimielisyyteen, oliko tapahtuman syynä huolimattomuus vai sabotaasi. Asia selvisi Italian vastavakoilun ryöstettyä Itävallan Zürichin lähetystön, josta saatiin tietoa Itävallan Italiassa toimineista agenteista. Saatuja tietoja ei kuitenkaan julkistettu, mutta niiden seurauksena useita ihmisiä pidätettiin, asetettiin sotaoikeuteen ja tuomittiin vakoilusta ja vahingonteosta kuolemaan. Marraskuussa 1916 perustettiin pelastusryhmä nostamaan alus. Sen työ keskeytyi huhtikuussa 1917, ja nostoa jatkettiin vasta sodan päätyttyä. Aluksen torneja ja kansirakenteita poistettiin huhtikuusta elokuuhun 1919 ja hylky nostettiin 17. syyskuuta. Se siirrettiin Tarantossa telakalle.

Aluksen runko oli saatu 24. tammikuuta 1921 mennessä vesitiiviiksi, ja se kellui oikeinpäin. Seuraavien vuosien aikana tehtiin suunnitelmia aluksen kunnostamisesta ja modernisoinnista, minkä vuoksi sen tonnisto laskettiin Washingtonin laivastosopimukseen. Työstä luovuttiin 1923, se poistettiin alusluettelosta 22. maaliskuuta ja hylky myytiin 26. maaliskuuta romutettavaksi Mar Piccoloon.

## Lähteet

*
*
*
*

### Viitteet
Tiatsoli

**Tiatsoli** eli **1,3-tiatsoli** on (C3H3NS) on typpi- ja rikkiatomin sisältävä heterosyklinen yhdiste. Yhdistettä käytetään orgaanisessa synteesissä. Tiatsolirengas esiintyy eräissä luonnonyhdisteissä, kuten tiamiinissa.

## Ominaisuudet
Tiatsoli on huoneenlämmössä väritöntä nestettä. Se liukenee huonosti veteen, mutta paremmin orgaanisiin liuottimiin, kuten etanoliin tai asetoniin. Tiatsoli on aromaattinen ja sisältää siis delokalisoituneen π-elektronisysteemin. Typpi on elektronegatiivinen atomi, minkä vuoksi C2-hiili on hieman elektropositiivinen ja sen vuoksi nukleofiilit reagoivat kyseiseen asemaan. C5-hiilellä sen sijaan on elektronegatiivista luonnetta ja reagoi täten elektrofiilisellä substituutioreaktiolla.

## Valmistus
Tiatsolia tuotetaan klooriasetaldehydin ja tioformamidin eli tiometaaniamidin välisellä reaktiolla. Myös tiatsolin johdannaisia valmistetaan yleensä tioamidin ja halogenoidun aldehydin tai ketonin välisellä reaktiolla.

## Käyttö
Tiatsolin käyttö ei ole erityisen suurta. Siitä valmistetaan johdannaisia, joilla on käyttöä kumin vulkanoinnissa, väriaineina ja sienimyrkkyinä.

## Lähteet

## Aiheesta muualla

* ChemBlink: Thiazole
Samuli Toivio

**Samuli Tuure Taneli Toivio** (8. huhtikuuta 1923 Antrea – 30. maaliskuuta 2011 Helsinki) oli rovasti ja kanslianeuvos, joka muistetaan Suomen kirkollisen väestökirjanpidon kehittäjänä ja Helsingin seurakuntien keskusrekisterin pitkäaikaisena johtajana.

## Ura

Toivio valmistui teologian kandidaatiksi 1950] ja työskenteli seurakuntapappina Metsämaalla, Siikaisissa ja Tuusulassa. Vuosina 1953&ndash;1963 hän työskenteli Helsingissä Malmin seurakunnassa, muun muassa vt. kirkkoherrana 1961–1963.

Hänet nimitettiin Helsingin seurakuntien keskusrekisterin apulaisjohtajaksi 1963 ja johtajaksi 1971. Tästä tehtävästä hän jäi eläkkeelle vuonna 1989. Keskusrekisteri oli perustettu vuonna 1950 tarkoituksella koota Helsingin seurakuntien väestökirjanpito yhteen paikkaan. Sidotut kirkonkirjat säilytettiin keskusrekisterissä, ja päivittäiseen työskentelyyn kehitettiin aakkosellinen kortisto, jolloin jokaisesta seurakuntalaisesta oli kortti sekä keskusrekisterissä että omassa kirkkoherranvirastossa.

Toivio sai rovastin arvonimen 1973 ja kanslianeuvoksen arvonimen 1990.

## Perhelehtijärjestelmä väestökirjanpidossa

Toivio kehitti kirkonkirjoihin perustuvasta väestökirjanpidosta perhelehtijärjestelmän, jossa yhdellä A4-kokoisella kortilla on yhden perheen tiedot. Perhelehden perusmuotona oli isä, äiti ja lapset. Lapset pysyivät perhelehdellä myös täysi-ikäisinä niin kauan kuin he olivat naimattomia ja kirjoilla jossakin keskusrekisterin kirjanpitoon kuuluvassa seurakunnassa. Lehdelle merkittiin kirkonkirjan sivunumero, josta tieto oli peräisin. Perhetietojen muutokset merkittiin perhelehdelle ja tarvittaessa tehtiin uusi perhelehti. Näin tehtiin avioliiton solmimisen yhteydessä tai jos perhelehdellä ollut lapsi oli synnyttänyt avioliiton ulkopuolisen lapsen. Uuteen perhelehteen tehtiin viitemerkintä, miltä lehdeltä tiedot oli siirretty. Vanhan perhelehden tiedot jäivät tältä osin niin sanotuiksi passiivitiedoiksi. Jokainen merkintä tai siirto uudelle lehdelle perustui luotettavaan tositteeseen, joita olivat muun muassa syntymätodistus, kuolintodistus tai tuomioistuimen päätös avioerosta.

Järjestelmä otettiin käyttöön koko maassa 1961. Suomessa oli kaksi rinnakkaista väestökirjanpitoa: toisaalta seurakuntien (ja kirkkoon kuulumattomien osalta siviilirekisteritoimistojen) ylläpitämä perhekohtainen ja toisaalta henkikirjoittajien ylläpitämä asuinkuntaan ja kotiosoitteeseen perustuva kirjanpito. Toivion kehittämä järjestelmä otettiin 1960-luvulla käyttöön myös henkikirjoituksessa ja se oli käytössä vuosituhannen vaihteeseen saakka. Sitä ei enää päivitetä, mutta historiatietojen osalta se on käytössä edelleen. Tietoja tarvitaan muun muassa sukututkimuksessa ja perunkirjoituksissa.

## Lähteet

 
## Aiheesta muualla
*Helsingin seurakuntien keskusrekisterin historia
*Helsingin seurakuntien keskusrekisteri 50-vuotias
Vähäjärvi

**Vähäjärvi** tai **Wähäjärvi** voi tarkoittaa seuraavia:

## Järvet
* Vähäjärvi, järvi Akaassa
* Vähäjärvi, järvi Euran Tuiskulaan vievän tien varrella
* Vähäjärvi, järvi Euran Mestilässä
* Vähäjärvi, järvi Euran Honkilahdella
* Vähäjärvi, järvi Forssassa
* Vähäjärvi, järvi Heinolan Hujansalossa
* Vähäjärvi, järvi Heinolan Vanhassakylässä
* Vähäjärvi, järvi Hollolassa
* Vähäjärvi, kuivatettu järvi Hämeenkyrössä
* Vähäjärvi, järvi Hämeenlinnan Lautsiassa
* Vähäjärvi, järvi Hämeenlinnan Selkjärvellä
* Vähäjärvi, järvi Iitissä
* Vähäjärvi, järvi Ikaalisissa
* Vähäjärvi, järvi Jyväskylässä Isolahden lähellä
* Vähäjärvi, järvi Jyväskylän Korospohjassa
* Vähäjärvi, laajemman Lehesjärvi-Vähäjärven allas Jyväskylän Puuppolassa
* Vähäjärvi, järvi Jämsässä
* Vähäjärvi, järvi Kangasalan Heponiemessä
* Vähäjärvi, järvi Kangasalan Kautialassa
* Vähäjärvi, järvi Kangasalan Lihasulassa
* Vähäjärvi, järvi Kangasalan Vähässä-Pennossa
* Vähäjärvi, järvi Kauhavalla
* Vähäjärvi, järvi Kouvolan Anjalassa
* Vähäjärvi, järvi Kuhmoisten Kangasjärvellä
* Vähäjärvi, järvi Multialla
* Vähäjärvi, järvi Myrskylässä
* Vähäjärvi, järvi Nokialla
* Vähäjärvi, järvi Oriveden Eräsjärvellä
* Vähäjärvi, järvi Oriveden Leväslahdella
* Vähäjärvi, järvi Parkanossa
* Vähäjärvi, järvi Pertunmaalla
* Vähäjärvi, järvi Petäjävedellä
* Vähäjärvi, järvi ja alue Pirkkalassa
* Vähäjärvi, Lassilan alaosan alueeseen kuuluva järvi Porissa
* Vähäjärvi, Suodenjoen valuma-alueeseen kuuluva järvi Porissa
* Vähäjärvi, järvi Pälkäneen Kukkolassa
* Vähäjärvi, järvi Pälkäneen Kuohijoella
* Vähäjärvi, järvi Pälkäneen Padankoskella
* Vähäjärvi, järvi Ruoveden Jäminkipohjassa
* Vähäjärvi, järvi Ruoveden Muroleella
* Vähäjärvi, järvi Riihimäen Kenkiässä.
* Vähäjärvi, järvi Riihimäen Vähäjärvellä.
* Vähäjärvi, järvi Sastamalan Horniossa
* Vähäjärvi, järvi Seinäjoella
* Vähäjärvi, järvi Tampereen Aitolahdella
* Vähäjärvi, järvi Tampereen Härmälässä
* Vähäjärvi, järvi Valkeakoskella (ent. Sääksmäellä)
* Vähäjärvi, järvi Vesilahdella
* Vähäjärvi, järvi Virroilla
* Vähäjärvi, järvi Ylöjärven Anttilanperällä
* Vähäjärvi, järvi Ylöjärven Kyöstilässä
* Vähäjärvi, järvi Ylöjärvellä

## Henkilöt
* Pentti Wähäjärvi (1912–1999), suomalainen taide- ja antiikkikauppias
EELV

**EELV** voi tarkoittaa seuraavia:

* EELV, Evolved Expendable Launch Vehicle, Yhdysvaltain ohjelma kantorakettiperheen kehittämiseksi
* EELV, Europe Écologie – Les Verts, ranskalainen vihreä puolue
RN Littorio (1937)

**RN Littorio** () oli Italian kuninkaallisen laivaston Vittorio Veneto -luokan taistelulaiva toisessa maailmansodassa.

## Valmistus

Italian hallitus vahvisti aluksen hankinnan 1934. Se tilattiin Ansaldolta Genovasta, missä köli laskettiin 28. lokakuuta 1934. Alus laskettiin vesille 22. elokuuta 1937 ja valmistui 14. toukokuuta 1939.

## Palvelus
Regia Marinalle alus luovutettiin 6. toukokuuta 1940 Genovassa aluksen ollessa kiinnittyneenä Ansaldon tytäryhtiön Officine Allestimento Riparazione Navin laituriin. Alukselle tehtiin pieni huolto, minkä jälkeen se aloitti 15. toukokuuta koeajot La Speziasta saapuneen *[[RN Vega]]n* saattamana. Koeajojen tulosten tyydyttäessä alus lähti 20. toukokuuta La Speziaan kahden hävittäjän ja kahden lentokoneen saattamana. Seuraavien päivien aikana alukselle asennettiin laitteistoja, jotka samalla säädettiin.

Varhain aamulla 23. toukokuuta alus lähti Tarantoon *[[RN Lanciere (1938)|RN Lancieren]]* ja *[[RN Corazziere (1938)|RN Corazzieren]]* Messinaan saattamana. Messinasta aluksen saattoivat edelleen Tarantoon *[[RN Freccia (1930)|RN Freccia]]* ja *[[RN Saetta (1932)|RN Saetta]]*. Osasto saapui Puglian tukikohtaan 24. toukokuuta ankkuroituen Mar Grandeen. Alus muodosti sisaraluksensa *[[RN Vittorio Veneto (1937)|RN Vittorio Veneton]]* kanssa kontra-amiraali Carlo Bergaminin komentaman 9. viirikön, joka oli muodostettu 16.  toukokuuta osaksi 1. laivuetta.

Alus nimettiin 30. kesäkuuta 1943 *Italiaksi*. Italian antauduttua alus purjehti 9. syyskuuta laivaston mukana Maltalle, jolloin siihen osui Saksan ilmavoimien lentokoneesta laukaistu radio-ohjattu liitopommi. Pommi läpäisi aluksen kannen ja pohjan räjähtäen meressä aiheuttaen suurta tuhoa keulassa etummaisen tornin etupuolella. Alus jatkoi matkaansa Maltalle, josta se 14. syyskuuta lähti Aleksandriaan. Alus makasi ankkurissa 5. helmikuuta 1947 saakka, jolloin se lähti Italiaan saapuen Augustaan 9. helmikuuta. Rauhansopimuksen allekirjoittamisen jälkeen alus siirrettiin sotakorvauksena Yhdysvalloille. Alus poistettiin laivastoluettelosta 1. kesäkuuta 1948 ja romutettiin La Speziassa.

## Lähteet

*
*

### Viitteet
RN Vittorio Veneto (1937)

**RN Vittorio Veneto** () oli Italian kuninkaallisen laivaston Vittorio Veneto -luokan taistelulaiva toisessa maailmansodassa.

## Valmistus

Alus tilattiin Cantieri Riuniti dell'Adriaticolta (CRDA) Triestestä, missä köli laskettiin 28. lokakuuta 1934. Alus laskettiin vesille 22. heinäkuuta 1937 ja valmistui 28. huhtikuuta 1940.

## Palvelus
Alukseen osui maaliskuussa 1941 Y-tornin kohdalle lentokoneesta laukaistu torpedo Matapanin taistelussa, minkä seurauksena  se oli telakalle korjattavana elokuuhun. Vain pari kuukautta myöhemmin Britannian kuninkaallisen laivaston sukellusveneen *[[HMS Urge]]n* laukaisemat kaksi torpedoa osuivat lähes samaan kohtaan. Alus oli telakalla maaliskuuhun 1942.  Kesäkuussa 1943 alus vaurioitui lievästi ilmahyökkäyksessä La Speziaan. Italian antauduttua alus siirtyi Maltalle, mistä se palautettiin Italialle 1946. Seuraavana vuonna se luovutettiin sotakorvauksena Yhdistyneelle kuningaskunnalle ja romutettiin 1948-1950.

## Lähteet
*
*

### Viitteet